Pielikums

Madonas novada pašvaldības domes

24.05.2019. lēmumam Nr.219

(protokols Nr.9, 11.p.)

**Kārtība, kā piešķir Madonas novada pašvaldības finansētos sociālos pakalpojumus bērniem un jauniešiem ar funkcionālajiem traucējumiem**

1. **Pakalpojuma mērķis** ir nodrošināt psihosociālu, jaunu pamatprasmju, iemaņu, izglītojošu atbalsta sistēmubērniem un jauniešiem ar funkcionālajiem traucējumiem, lai uzlabotu dzīves kvalitāti ar citu speciālistu sniegtajiem pakalpojumiem.
2. **Mērķa grupa** bērni un jaunieši ar funkcionālajiem traucējumiem.
3. **Pakalpojuma saņēmēji** bērni un jaunieši ar funkcionālajiem traucējumiem, kuri savu dzīvesvietu deklarējuši un faktiski dzīvo Madonas novada pašvaldības administratīvajā teritorijā.
4. **Pakalpojumu sniedzējs** ir ar atbilstoši saņemtu apliecību un/vai sertifikātu sniegt attiecīgo pakalpojumu un/vai ir Sociālo pakalpojumu sniedzēju reģistrā attiecīgā pakalpojuma sniegšanai reģistrēts sociālo pakalpojumu sniedzējs, kurš sniedz pakalpojumu saskaņā ar Sociālo pakalpojumu un sociālās palīdzības likumu, Bērnu tiesību aizsardzības likumu, Ministru kabineta 2017.gada 13.jūnija noteikumiem Nr.338 “Prasības sociālo pakalpojumu sniedzējiem” un citiem spēkā esošiem tiesību aktiem.
5. **Pakalpojuma saturs un apjoms**

katrs mērķa grupas bērns vai jaunietis kalendārā gada laikā sociālos pakalpojumus par pašvaldības finansētiem līdzekļiem var saņemt par summu, kas nepārsniedz 400 euro. Sociālais darbinieks uz viena norīkojuma pamata, piešķir 10 terapijas nodarbības. Pēc desmitās nodarbības, terapijas speciālists, sniedz atzinumu (speciālista darba pārskats) sociālajam darbiniekam par sasniegtajiem rezultātiem.

|  |  |
| --- | --- |
| N.p.k. | Pakalpojuma saturs |
| 5.15.1.1.5.1.2.5.1.3.5.1.4.5.1.5.5.1.6.5.1.7.5.1.8.5.1.9. | Speciālistu konsultācijas bērniem un jauniešiem ar funkcionālajiem traucējumiem:mūzikas terapijas nodarbības;smilšu spēles terapijas nodarbības;montesori nodarbības;kanisterapijas nodarbības;fizioterapijas nodarbības;logopēda nodarbības;ergoterapeita konsultācijas;psihologa/psihoterapeita konsultācijas;citu specialistu konsultācijas |

1. **Pakalpojuma sniegšanas vieta**. Pakalpojuma sniedzējs pakalpojumu sniedz savās telpās Madonas novada administratīvajā teritorijā, un Madonas novada pašvaldības telpās, nodrošinot pakalpojuma saņemējiem atbilstošu un drošu vidi.
2. **Pakalpojuma sniegšanas laiks.** Pakalpojuma sniegšana jānodrošina, ievērojot pakalpojuma saņēmēju vajadzības.
3. **Pakalpojuma organizēšana:**
	1. Bērna vecāks (audžuvecāks, aizbildnis) un/vai jaunietis raksta iesniegumu pašvaldības sociālajā dienestā vai pie sociālā darbinieka pēc deklarētās dzīvesvietas, norādot, kuru no speciālistu pakalpojumiem vēlas saņemt. Iesniegumam klāt pievieno ārsta izrakstu (027u), kurā norādīts par nepieciešamā speciālista nepieciešamību vai jau apmeklētā speciālista atzinumu par terapijas nepieciešamības turpinājumu.
	2. Pakalpojuma piešķiršana: Sociālais dienests, pamatojoties uz iesniegumu pieņem lēmumu un izsniedz Nosūtījumu pakalpojuma saņemšanai. Pakalpojuma sniedzējs, atbilstoši vajadzībām un identificētajām problēmām, izstrādā sociālā atbalsta programmu (speciālistu plānu). Pakalpojuma nodrošināšana: Pakalpojumu sniedz atbilstoši individuāli izstrādātajai sociālā atbalsta programmai (speciālistu plāniem). Nepieciešamības gadījumā sociālā atbalsta programma tiek pārskatīta un grozīta. Pakalpojuma sniegšanā iesaistītajiem speciālistiem ir atbilstoša izglītība.
	3. Pakalpojuma dokumentēšana. Sociālais dienests izveido un uztur lietu, kurā ietver: Klienta iesniegumu; ārsta izsniegtu izziņu; Sociālā dienesta pieņemtais lēmums; Sociālā dienesta izsniegtu Nosūtījumu pakalpojuma saņemšanai; speciālistu konsultāciju fiksēšanas lapas; darba pārskatu; citus dokumentus (ja nepieciešams).
	4. Pakalpojuma kvalitātes pašnovērtējums (izmantojot uz pierādījumiem balstītus novērtēšanas instrumentus). Pakalpojuma sniedzējs ne retāk kā 1 reizi kalendārajā gadā novērtē pakalpojuma saņēmēju apmierinātību ar pakalpojumu. Pakalpojuma sniedzējs ne retāk kā 1 reizi kalendārajā gadā izvērtē pakalpojuma sniegšanās iesaistītos speciālistus.

Domes priekšsēdētājs A.Lungevičs